मोहाली. बिग बी के नाम पर खरड़ व आसपास के लोगों व कई संस्थाओं व लोगों को लाखों-करोड़ों का चूना लगाकर फरार हुए गुजरात के हैरी भट्ट को पकड़ने के लिए मोहाली पुलिस अब बैंगलोर में डेरा डाले बैठी है। पुलिस को नागपुर की एक कोरियर कंपनी से क्लू मिला है, जहां से हैरी ने कुछ दिनों पहले अपने घर का सामान कोरियर करवाया था। यह सामान बैंगलोर में कोिरयर होना था लेकिन अभी तक पहंुचा नहीं है।
- पुलिस अब उस कोरियर कंपनी के आॅफिस में बैठी हुई है। इंवेस्टिगेशन आॅफिसर अवतार सिंह ने बताया कि पुलिस की रेड जारी है।
- पुलिस की चार टीमें बनी हैं, जो कुछ दिन पहले ग्वालियर और आगरा पहंची थी।
- अब तक की जांच में सामने आया है कि हैरी भट्ट ने खरड़ एकमे हाइट्स सोसायटी से सामान महिंद्रा पिकअप से अंबाला के लिए बुक किया, लेकिन अंबाला से कुछ दूरी पहले ही एक ढाबे के पास उतरवाकर चालक को 1500 रुपए देकर वापस भेज दिया।
- यहां से हैरी ने हरियाणा की गाड़ियां बुक की और आगरा पहुंचा। पुलिस इन ड्राइवरों से पूछताछ कर चुकी है। सूत्रों के अनुसार अब तक पुलिस के पास हैरी भट्ट के खिलाफ 22 शिकायतें आ चुकी हैं।
hin_Deva hin_Deva hin_Deva hin_Deva hin_Deva